Hier is ek! Stuur my! - Jaco Kruger
LEES: JESAJA 6:1-13
Om uit te reik"Heilig, heilig, heilig is die Here die Almagtige! Die hele aarde is vol van sy magtige teenwoordigheid." Vanoggend, uit die Here se Woord, hoor ons hoe uitreikwerk gedoen behóórt te word. Ons moet dit doen soos die serafs dit doen. Serafs? Ja, die serafs: daardie geestelike wesens wat die heeltyd in die Here se teenwoordigheid is. Hulle het ses vlerke gehad, hoor ons hier. Met vier van die vlerke het hulle hulleself bedek – miskien uitdrukking daarvan dat God, in wie se teenwoordigheid hulle is – ver te wonderlik is om heeltemal te begryp. God is altyd nog meer wonderlik as wat 'n mens ooit kan vasvat met jou gedagtes en jou woorde. So, met vier vlerke bedek die serafs hulleself. Maar - met twee vlieg hulle! Daar's beweging. Die serafs dra die wonderlikheid van hierdie God wat op 'n baie hoë troon sit al hoe verder uit.
Gaan in vrede! - Wilhelm Leuschner
TEMA: GAAN IN VREDE
DEEL 1: ONS HET VREDE....
Dink jou in hierdie situasie in. Dis Sondagaand. Jesus is Vrydag gekruisig. Die 11 dissipels kruip weg – hulle is BANG!
Jesus en sy dissipels is deur die Jode as moeilikheidmakers gesien en nou is Jesus doodgemaak. Wat gaan die Jode met die dissipels doen‽ Almal weet wie hulle is, dis nie asof hulle in die geheim opgetree het nie.
Gestel jy is deel van 'n bende van 12, 'n bende wat die owerheid van probeer ontslae raak, 'n bende waar al die mense presies weet wie julle 12 is – en nou is julle leier gevang en doodgemaak! Wat dink jy gaan met jou gebeur? Wat dink jy lê vir jou voor?